তুরস্ক
তুরস্ক (; ), সরকারী নাম প্রজাতন্ত্রী তুরস্ক (Turkish: ), পূর্ব ইউরোপের একটি রাষ্ট্র। তুরস্কের প্রায় পুরোটাই এশীয় অংশে, পর্বতময় আনাতোলিয়া (তুর্কি: Antalya "আন্তালিয়া") বা এশিয়া মাইনর উপদ্বীপে পড়েছে। তুরস্কের রাজধানী আঙ্কারা আনাতোলিয়াতেই অবস্থিত। তুরস্কের বাকী অংশের নাম পূর্ব বা তুর্কীয় থ্রাস এবং এটি ইউরোপের দক্ষিণ-পূর্ব কোনায় অবস্থিত। এই অঞ্চলটি উর্বর উঁচু নিচু টিলাপাহাড় নিয়ে গঠিত। এখানে তুরস্কের বৃহত্তম শহর ইস্তানবুল অবস্থিত। সামরিক কৌশলগত দিক থেকে অত্যন্ত গুরুত্বপূর্ণ তিনটি জলপথ এশীয় ও ইউরোপীয় তুরস্ককে পৃথক করেছে --- মার্মারা সাগর, এবং বসফরাস প্রণালী ও দার্দানেল প্রণালী। এই তিনটি জলপথ একত্রে কৃষ্ণ সাগর থেকে এজীয় সাগরে যাবার একমাত্র পথ তৈরি করেছে।
ইথিওপিয়া-তুরস্ক সম্পর্ক
তুরস্কের রাজধানী আঙ্কারাতে ইথিওপিয়ার একটি স্থায়ী দূতাবাস রয়েছে। ১৯৫০ এর দশকের একদম শেষদিকে এসে, ১৯৫৯ সালে ইথিওপিয়া, তুরস্কে তাঁদের দূতাবাস স্থাপন করে। কিন্তু ১৯৭৬ সালে, ইথিওপিয়া, তুরস্কে অবস্থিত তাঁদের এই দূতাবাস বন্ধ করে দেয়। দূতাবাস বন্ধ করার কারণ হিসেবে ইথিওপিয়া অর্থনৈতিক সীমাবদ্ধতাকে উল্লেখ করে। তবে পরবর্তীতে ২০০৬ সালে ইথিওপিয়া, পুনরায় তুরস্কে তাঁদের দূতাবাস চালু করে।